b'\n_START_ARTICLE_\nJohn Yossarian\n_START_SECTION_\nNimi\n_START_PARAGRAPH_\n"Catch-22-s" on Yossarian Ass\xc3\xbc\xc3\xbcria p\xc3\xa4ritolu s\xc3\xb5dur teises maailmas\xc3\xb5jas, kuigi nimi viitab Armeenia p\xc3\xa4ritolule "ian" l\xc3\xb5pu t\xc3\xb5ttu. Siiski pole Yossarian Armeenia perekonnanimi. Eeldatakse, et Yossariani eesnimi on John, millele vihjab Colonel Korni remark: "Kutsu mind Blackieks, John. Me oleme n\xc3\xbc\xc3\xbcd s\xc3\xb5brad." Kuid see lause sisaldab suurel m\xc3\xa4\xc3\xa4ral ebam\xc3\xa4\xc3\xa4rasust, mis lisab Yossariani tegelaskuju salap\xc3\xa4rale. _NEWLINE_Yossariani eksootiline nimi oli Helleri poolt valitud n\xc3\xa4itamaks peategelase irdumisele peavoolu s\xc3\xb5jav\xc3\xa4ekultuurist. Yossariani nime kirjeldatakse kui "vastik, v\xc3\xa4lismaine, ebameeldiv nimi, mis lihtsalt ei tekitanud usaldust." Vastandina "... mitte \xc3\xbcldse nagu sellised puhatad, karged, ausad ameerika nimed nagu Cathcart, Peckem ja Dreedle."_NEWLINE_Enamgi veel, Heller n\xc3\xa4gi Ameerika juudi kogukonda \xc3\xbcha rohkem peavoolu \xc3\xbchiskonda integreeritud olevat ja seega otsustas mitte oma romaani peategelasele juudi nime ja Coney Islandi tausta anda (nagu Helleril endal oli). Nime p\xc3\xa4ritolu kohta tunnistas Heller hilisematel eluaastatel, et nime "Yossarian" tuletas ta \xc3\xbche oma \xc3\xb5huj\xc3\xb5u tuttava, Francis Yohannani nimest, r\xc3\xb5hutades, et Yossarian ise oli "soovi kehastus" ("Now and Then" 175-6)."\n_START_SECTION_\nMotivatsioon\n_START_PARAGRAPH_\nRomaanis muretseb Yossarian l\xc3\xa4bivalt selle \xc3\xbcle, et inimesed tahavad teda tappa, otseselt (tema lennukit r\xc3\xbcnnates) v\xc3\xb5i kaudselt (sundides teda missioone lendama) ning ta teeb suuri pingutusi, et ellu j\xc3\xa4\xc3\xa4da.\n_START_SECTION_\nSuhted ja konfliktid\n_START_PARAGRAPH_\nYossarian on pidevas konfliktis Catch-22-ga, ebam\xc3\xa4\xc3\xa4rase s\xc3\xb5jav\xc3\xa4elise m\xc3\xa4\xc3\xa4rustiku osaga, mida ta \xc3\xbclemad kasutavad oma ebaloogiliste n\xc3\xb5udmiste p\xc3\xb5hjendamiseks._NEWLINE_P\xc3\xb5hiosa "Catch-22-st", mis Yossariani h\xc3\xa4irib, on seotud tema suhetega teise ohvitseridega tema eskadronis nagu neurootiline N\xc3\xa4ljane Joe (Hungry Joe), s\xc3\xb5jast (liig)kasu saav Milo, idealistlik Nately ja isekas Doc Daneeka._NEWLINE_On palju tegelasi, kes Yossarianile meeldivad ja keda ta vihkab. Tema parimad s\xc3\xb5brad on Dunbar, Kaplan, Nately, N\xc3\xa4ljane Joe, McWatt ja Orr._NEWLINE_Kahe tegelasega Yossarian vaidleb, kuid on suures kurvastuses kui nad kaovad, nendeks on Clevinger ja Orr_NEWLINE_Ta vihkab enamikku oma \xc3\xbclemustest tema ohtuseadmise p\xc3\xa4rast, eriti sadistlikku McCarthylilikku karjeristi Kapten Blacki ja egomaniakist kolonel Cathcarti, kes pidevalt t\xc3\xb5stab missioonide arvu, mida on tarvis \xc3\xa4ra teha teenistuse l\xc3\xb5petamiseks ja koju naasmiseks. Lisaks pakub Kolonel Cathcart pidevalt enda mehi k\xc3\xb5ige ohtlikumatele missioonidele, et \xc3\xbclemuste seas hea v\xc3\xa4lja paista._NEWLINE_Yossarian n\xc3\xa4itab erilist kurbust meeste osas, kes surevad romaani k\xc3\xa4igus, eriti Snowden, McWatt, Nately, Dobbs ja N\xc3\xa4ljane Joe v\xc3\xb5i nende osas, kes eeldatavasti on kadunud; Orr, Clevinger ja Dunbar. Tema suhe v\xc3\xa4rvatud laskuri Snowdeniga on ilmekas ja moodustab romaani emotsionaalse keskme. Kui Snowden saab Avignoni kohal haavata, siis on Yossarian see, kes p\xc3\xbc\xc3\xbcab teda aidata ainult selleks, et n\xc3\xa4ha teda suremas eemalet\xc3\xb5ukavat surma.\n_START_SECTION_\n\xc3\x84ratundmine\n_START_PARAGRAPH_\nRomaani l\xc3\xb5pus on Yossarian n\xc3\xb5us tegema kokkuleppe kolonel Cathcarti ja kolonel Korniga selle asemel, et seista s\xc3\xb5jatribunali ees loata Roomas k\xc3\xa4imise t\xc3\xb5ttu. Kokkulepe lubab Yossarianil koju minna kui ta teeskleb, et on kolonel Cathcarti ja kolonel Korniga "semud"; "hakka \xc3\xbcheks meist." Korn seletab seda seel\xc3\xa4bi, et armee "hakkab sind \xc3\xbclistama ja saadab su koju nagu kangelane, keda Pentagon hakkab kasutama moraali ja avalike suhete eesm\xc3\xa4rkidel." See aitab Yossarianil s\xc3\xb5jast v\xc3\xa4lja saada panustamata juurde madalale moraalile, mis v\xc3\xa4eosas tema t\xc3\xb5ttu levis, lisaks aitaks see tema \xc3\xbclemustel enda \xc3\xbclemuste silmis hea v\xc3\xa4lja paista. _NEWLINE_Yossariani jaoks on see kokkulepe eemalet\xc3\xb5ukav kuna see veab alt k\xc3\xb5ik \xc3\xbclej\xc3\xa4\xc3\xa4nud eskadronis, kes s\xc3\xb5ltusid tema vastuhakust \xc3\xbclemustele parema kohtlemise n\xc3\xb5udmises ja ta tunnistab, et tegi seda n\xc3\xb5rkusehetkel. Kui ta saab teada, et "ametlikus versioonis" on tema pussitamise lugu Nately hoora poolt muudetud kolonelide kaitsmiseks natsist palgam\xc3\xb5rvari k\xc3\xa4est, tunneb Yossarian ennast kokkuleppe poolt \xc3\xa4rakasutatuna. _NEWLINE_Yossariani \xc3\xa4ratundmine tuleb kui ta kuuleb, et Orr p\xc3\xb5genes neutraalsesse Rootsi, mis oli Orri mitmete v\xc3\xa4eteenistusest \xc3\xa4rasaamiste katsete kulminatsioon (enda lennuki pidevalt alla kukutamine, prostituudil enda pead taguda laskmine etc.), mida Yossarian varem t\xc3\xb5lgendas ebakompetentsuseks, selle asemel oli Orr pakkunud vihjeid enda kavatsusest kahekesi olles. Yossarian m\xc3\xb5istab, et s\xc3\xb5jav\xc3\xa4ge ja seda toetavat Catch-22 on v\xc3\xb5imalik alistada (v\xc3\xb5i v\xc3\xa4hemalt selle eest p\xc3\xb5geneda). Yossarian \xc3\xb5igustab enda deserteerumist m\xc3\xa4rkides, et "Ma ei jookse enda kohustuste eest eemale. Ma jooksen nende poole. Pole midagi negatiivset selles, et enda elu p\xc3\xa4\xc3\xa4stmiseks \xc3\xa4ra joosta."\n_START_SECTION_\n"Catch-22"\n_START_PARAGRAPH_\nJooksvalt l\xc3\xa4bi raamatu on Yossariani peamine mure see, et inimesed tahavad teda kas otseselt v\xc3\xb5i kaudselt tappa. Tema kahtlustused arenevad paranoiaks p\xc3\xa4rast seda, kui ta \xc3\xbcritab leida vastuseid kasutades loogikat ja enda m\xc3\xb5istust, mida nurjab \xc3\xa4hmane b\xc3\xbcrokraatia, l\xc3\xa4bipaistev ometi enesele vastu k\xc3\xa4iv USA s\xc3\xb5jav\xc3\xa4e m\xc3\xa4\xc3\xa4rustik ja isiklikud konfliktid. _NEWLINE_Ta ei suuda kunagi lennata n\xc3\xb5utud arvu missioone s\xc3\xb5jav\xc3\xa4ekohustusest vabanemiseks kuna ta \xc3\xbclemused t\xc3\xb5stavad pidevalt missioonide arvu. Lisaks sellele ei saa ta ka \xc3\xa4ra teeseldes vaimuhaiget, kuna ta \xc3\xbclemused n\xc3\xa4evad seda kui m\xc3\xa4rki, et ta soovib missioonide lendamisest k\xc3\xb5rvale hiilida ja on seega t\xc3\xa4iesti terve, sellest ka Catch-22. Seega boikotib Yossarian missioone nii palju kui v\xc3\xb5imalik l\xc3\xa4bi haiguste teesklemise v\xc3\xb5i leiutades ettek\xc3\xa4\xc3\xa4ndeid baasi naasmiseks (nagu katkine sisesides\xc3\xbcsteem). Romaan ise algab Yossariani viibimisega haiglas v\xc3\xa4ljam\xc3\xb5eldud maksahaiguse t\xc3\xb5ttu. Ta veedab aega omavoliliselt kirju tsenseerides ja allkirjastades neid Washington Irvingu nime all, Irving Washingtoni nime all v\xc3\xb5i (mis Kaplanile v\xc3\xb5imudega probleeme toob) A. T. Tappman, mis on Kaplani nimi (R. O. Shipman algses versioonis ja briti versioonides)._NEWLINE_Alati, kui Yossarian koos s\xc3\xb5pradega puhkusel on, siis nad joovad ja hooravad nii palju kui saavad, teades ja kartes, et nad v\xc3\xb5ivad igal missioonil surra. \xc3\x9cks prostituut, keda nad k\xc3\xbclastavad muutub Nately mitteametlikus t\xc3\xbcdruks\xc3\xb5braks (talle viidatakse kui Nately hoor v\xc3\xb5i Nately t\xc3\xbcdruk). Hoolimata Nately mitmetest l\xc3\xa4henemiskatsetest t\xc3\xb5ukab ta Natelyt \xc3\xa4ra kuni selleni, et Nately temaga seksimise asemel laseb tal hoopis une t\xc3\xa4is magada. J\xc3\xa4rgmiseks hommikuks on t\xc3\xbcdruk Natelysse s\xc3\xbcgavalt armunud. Kui Nately saab surma, s\xc3\xbc\xc3\xbcdistab ta Yossariani tema surmas. Ta p\xc3\xbc\xc3\xbcab Yossariani pidevalt tappa loo l\xc3\xb5puni pea v\xc3\xb5imatul moel (ta leiab pidevalt Yossariani \xc3\xbcles, isegi kui ta visati sadu kilomeetreid vaenlase tagalasse).\n_START_SECTION_\nYossariani telgikaaslased\n_START_PARAGRAPH_\nYossariani eskadron majutab enda s\xc3\xb5dureid suurtesse telkitesse. Romaani alguses on Yossarian \xc3\xbches telgis koos Orri ja kolmanda ohvitseriga, kellele viidatakse kui "Surnud mees Yossariani telgis" \xe2\x80\x93 leitnant Mudd \xe2\x80\x93 kes saadeti missioonile kohe p\xc3\xa4rast saabumist ja suri lahingus enne kui j\xc3\xb5udis ennast sisse kirjutada. Tema asjad on j\xc3\xa4\xc3\xa4nud telki sinna kuhu ta need j\xc3\xa4ttis, ebaloogiliste b\xc3\xbcrokraatlike protseduuride t\xc3\xb5ttu ei saa tema asju ametlikult eemaldada, sest Mudd polnud kunagi ametlikult saabunud. _NEWLINE_Yossarian ja Orr saavad omavahel h\xc3\xa4sti hakkama ja Orr kohandab telki palju mugavamaks. P\xc3\xa4rast seda, kui Orr kuulutatakse lahingus kadunuks ja eeldatavasti surnuks, saabuvad telki neli uus ohvitseri, kuid Yossarian ei suuda neid taluda. Seersant Towser pakub Yossarianile v\xc3\xb5imalust olla m\xc3\xa4\xc3\xa4ratud Natelyga samasse telki, kuid ta keeldub lahkumast. _NEWLINE_Telgikaaslased kutsuvad Yossariani Yo-Yoks ning kardavad teda ja p\xc3\xbc\xc3\xbcavad teda igal v\xc3\xb5imalikul juhul aidata, mida Yossarian ei suuda taluda. Nad kipuvad neid armastama, keda Yossarian vihkab ja neid vihkama, kes Yossarianile meeldivad ning neid ei h\xc3\xa4iri missioonide arvu pidev suurenemine. Lisaks teevad nad seda, mida Yossarian ja v\xc3\xa4eosa ei suutnud teha \xe2\x80\x93 saavad lahti Surnud mehest Yossariani telgis, visates ta asjad metsa.\n_START_SECTION_\nSnowden\n_START_PARAGRAPH_\nSnowden on \xc3\xbche Yossariani missiooni liige, temast saab alge, mis tingib p\xc3\xb5hjaliku muutuse Yossariani mentaliteedis ja v\xc3\xa4ljavaadetes elule. P\xc3\xa4rast seda, kui nende lennuk saab \xc3\xb5hut\xc3\xb5rje t\xc3\xb5ttu k\xc3\xb5vasti kannatada, saab Snowden surmavalt haavata ja Yossarian \xc3\xbcritab teda aidata ravides t\xc3\xb5sist jalahaava sidemete ja sulfan\xc3\xbc\xc3\xbclamiidipulbriga._NEWLINE_L\xc3\xb5puks m\xc3\xa4rkab Yossarian veritsemist Snowdeni kaenlaaugust ja taipab, et tal on teine haav kaitseriietuse all. Kui Yossarian tema riided katki l\xc3\xb5ikab paljastub surmav haav ning Snowdeni siseorganis vajuvad p\xc3\xb5randale. \xc3\x95hut\xc3\xb5rje tungis l\xc3\xa4bi tema roiete otse tagant. Yossarian on vaatepildist \xc3\xb5uduses. Snowden on suremas, kuid on siiski v\xc3\xb5imeline Yossarianile \xc3\xbctlema, et tal on k\xc3\xbclm. Yossarian katab Snowdeni langevarjuga ja lohutab teda._NEWLINE_Snowdeni surm kehastab Yossariani iga surma eest p\xc3\xa4\xc3\xa4seda; n\xc3\xa4hes Snowdeni sisikonda lennukise valgumas, tunneb ta, et " Inimene oli aine, see oli Snowdeni saladus. Viska ta aknast v\xc3\xa4lja ja ta kukub. Pane ta p\xc3\xb5lema ja ta p\xc3\xb5leb. Mata ta ning ta roiskub nagu muudki t\xc3\xbc\xc3\xbcpi pr\xc3\xbcgi. Kui hing l\xc3\xa4inud on inimene pr\xc3\xbcgi."_NEWLINE_Kogemus lennukis muudab paljuski Yossariani eluvaadet. Ta soovib ainult enda elu kaitsta ja veidi ka oma l\xc3\xa4hedaste s\xc3\xb5prade elusid. Yossarian p\xc3\xb6\xc3\xb6rdub s\xc3\xb5jav\xc3\xa4e vastu keeldudes vormi kandmast tuues p\xc3\xb5hjenduseks mittetahtmine, arvatavasti seep\xc3\xa4rast, et ta oli traumeeritud ja masenduses Snowdeni surma p\xc3\xa4rast. Kapten Korn annab kindral Dreedle\'ile aga teistsuguse p\xc3\xb5hjenduse, et kuna Snowden suri vormis ja tema veri imbus Yossariani vormi ning tema teised vormid olid pesus, mille peale Kindral Dreedle \xc3\xbctleb: "See k\xc3\xb5lab kui hunnik jama." Yossarian vastab: "See ongi hunnik jama, s\xc3\xb6\xc3\xb6r."\n_START_SECTION_\nFinaal\n_START_PARAGRAPH_\nRaamatu l\xc3\xb5puks on enamik tema eskadronist tapetud, kaduma l\xc3\xa4inud v\xc3\xb5i omavoliliselt lahkunud v\xc3\xb5i muul moel eemaldatud. Kui Yossarian kuuleb Kapten Blackilt, et Nately hoora noorem \xc3\xb5de on s\xc3\xb5jav\xc3\xa4epolitsei poolt v\xc3\xa4lja t\xc3\xb5stetud, lendab ta koos Milo\'ga Rooma, lahkudes baasist omavoliliselt tema p\xc3\xa4\xc3\xa4stmiseks. Ta ei suuda teda leida ja l\xc3\xb5puks satub t\xc3\xa4naval k\xc3\xb5ndima n\xc3\xa4hes k\xc3\xb5iki \xc3\xb5udusi, mis tulevad s\xc3\xb5jaga. Ta naaseb ohvitseride korterisse, kus Aarfy on just v\xc3\xa4gistanud ja tapnud Michaela, kuid kui s\xc3\xb5jav\xc3\xa4epolitsei esindajad tulevad, ei arreteeri nad Aarfyt, vaid Yossariani omavolilise lahkumise p\xc3\xa4rast._NEWLINE_Yossarian on sunnitud kolonel Cathcarti ja kolonel Korniga leppima kokku talle ebameeldiva kokkuleppe, mille k\xc3\xa4igus tema k\xc3\xa4itub kui nende "semu" ja tal lubatakse koju minna. Kokkulepe on loodud n\xc3\xb5nda, et \xc3\xbclej\xc3\xa4\xc3\xa4nud eskadron ei saaks uskuda, et Yossarian saadeti koju oma kangekaelse k\xc3\xa4itumise ja lendamisest keeldumise p\xc3\xa4rast. Temast lubatakse teha kangelane Ferrara missiooni p\xc3\xa4rast, kuna ta l\xc3\xa4ks \xc3\xb5hut\xc3\xb5rjetsooni teist korda ilma toetuseta, ja saadetakse seet\xc3\xb5ttu koju kui s\xc3\xb5jav\xc3\xa4e esindaja._NEWLINE_Kolonelide juurest lahkudes saab Yossarian r\xc3\xa4ngalt viga, kui Nately hoor teda pussitab ja ta viiakse haiglasse, kus ta toibub ning teda k\xc3\xbclastavad kaplan and Major Danby. Major Danby kinnitab, et tehing kolonelidega kehtib siiani, kuid Yossarian ei soovi sellest enam osa v\xc3\xb5tta kuna see veaks kogu eskadroni alt._NEWLINE_Kui Yossarian p\xc3\xbc\xc3\xbcab leida lahendust Catch-22 olukorrale, jookseb sisse Kaplan teatades, et Orr on elus ja terve ja on aerutanud neutraalsesse Rootsi, p\xc3\xa4\xc3\xa4sedes s\xc3\xb5jast. See annab uut eluj\xc3\xb5udu kaplanile ja Major Danbyle ning enamgi veel Yossarianile, kes taipab n\xc3\xbc\xc3\xbcd Orri plaanide geniaalsust ja on sihikindel p\xc3\xa4\xc3\xa4semaks s\xc3\xb5jast. Kui Yossarian hakkab lahkuma ilub j\xc3\xa4lle Nately hoor ja p\xc3\xbc\xc3\xbcab teda tappa, kuid Yossarian h\xc3\xbcppab eest \xc3\xa4ra ja jookseb eemale._NEWLINE_"Closing Time" vihjab, et idealistlikku p\xc3\xb5genemist ei toimunud, kuid Yossarian mainib, et koju naastes tehti temast major. Kuigi Korni ja Cathcharti ei mainita on vihjeid sellele, et Yossarian siiski v\xc3\xb5ttis l\xc3\xb5puks kokkuleppe vastu. See peegeldab rohkem vanaldase Yossariani tegelaskuju, kes oma kuuek\xc3\xbcmnendate l\xc3\xb5puaastates on muutunud just selleks \xc3\xbchiskonna osaks, mida ta noorena p\xc3\xb5lgas.\n_START_SECTION_\nFilm\n_START_PARAGRAPH_\nMike Nicholsi 1970. aasta filmis m\xc3\xa4ngis Yossariani Alan Arkin.'